Obsah

[**2. ZÁKLADNÉ ÚDAJE CHARAKTERIZUJÚCE STAVBU** 2](#_Toc129866811)

[**2.1 SÚČASNÝ STAV** 2](#_Toc129866812)

[**2.2 DOKUMENTÁCIA JE VYPRACOVANÁ V SÚLADE SO ZÁKONOM :** 3](#_Toc129866813)

[**3.** **POPIS FUNKČNÉHO A TECHNICKÉHO RIEŠENIA** 4](#_Toc129866814)

[**4.** **KONŠTRUKCIA VOZOVKY** 4](#_Toc129866815)

[**5.** **ZVLÁŠTNE POŽIADAVKY NA POSTUP STAVEBNÝCH PRÁC A ÚDRŽBU** 5](#_Toc129866816)

[**7. CHARAKTERISTIKA A POPIS TECHNICKÉHO RIEŠENIA POZEMNEJ KOMUNIKÁCIE** 5](#_Toc129866817)

[**7.1 Z hľadiska starostlivosti o životné prostredie** 5](#_Toc129866818)

[**7.2 Z hľadiska bezpečnosti cestnej premávky** 5](#_Toc129866819)

[**7.3 Z hľadiska bezpečnosti a ochrany zdravia pri práci a prevádzky stavebných zariadení počas výstavby** 5](#_Toc129866820)

[**7.4 Popis riešenia ochrany proti agresívnemu prostrediu** 6](#_Toc129866821)

[**8.** **BILANCIE HUMUSU A ZEMINY S UVEDENÍM MANIPULÁCIE S NIMI** 6](#_Toc129866822)

[**8.1. Zemné práce** 6](#_Toc129866823)

[**8.2 Odstránenie stromov a kríkov** 6](#_Toc129866824)

[**a.** **Zvláštne požiadavky na postup demolačných prác** 6](#_Toc129866825)

[**9.** **RÔZNE** 7](#_Toc129866826)

[**10.** **ORGANIZÁCIA DOPRAVY POČAS VÝSTAVBY** 7](#_Toc129866827)

[**11. POŽIADAVKY Z HĽADISKA BEZPEČNOSTI A OCHRANY ZDRAVIA PRI PRÁCI** 8](#_Toc129866828)

[**14. Záver** 8](#_Toc129866829)

***6.1. Technická správa***

**1.IDENTIFIKAČNÉ ÚDAJE STAVBY:**

Názov stavby: **REKONŠTRUKCIA EXISTUJÚCEJ SPEVNENEJ PLOCHY VYUŽÍVANEJ SPOLOČNOSŤOU PRE VJAZD / VÝJAZD A SKLADOVANIE ODPADOV**

Stavebný objekt: SO01 Rekonštrukcia spevnenej plochy

Miesto: VÚC Bratislavský samosprávny kraj, okres Bratislava

Katastrálne územie: Ružinov

Parcelné číslo: 3973/6, 3979/65, 3979/71

Druh stavby: rekonštrukcia

Stupeň dokumentácie: Dokumentácia pre stavebné povolenie

Stavebník

Názov a adresa:  **Odvoz a likvidácia odpadu a.s.,   
 Ivánska cesta 22, PSČ.: 821 04 Bratislava**

Generálny projektant: **HR-Project, s.r.o.,**

**Budovateľská 1159/10 925 72 Selice** Ing. Roman Hanák aut. ing

Časť doprava:

Vypracoval : Ing. František TÓTH , ASI-6283/I2

Spracovateľ : BSF-Project, s. r. o.

Mlynárska 527/4

mail:bsfprojectsro@gmail.com, tel: +421 903037602

925 23 Jelka

Dátum : **03/2023**

# **2. ZÁKLADNÉ ÚDAJE CHARAKTERIZUJÚCE STAVBU**

## **2.1 SÚČASNÝ STAV**

V súčasnosti predmetná parcela slúžia pre vjazd / výjazd a skladová vedľajšia plocha spoločnosti OLO Bratislava. Vjazd / výjazd na pozemok spoločnosti je existujúce, a je zabezpečené za pomoci mechanických závor zo západnej strany pozemku. Existujúci vjazd je z miestnej asfaltovej komunikácie. Parcely, na ktorých sa navrhuje investícia sa nachádzajú okrajovej časti areálu spoločnosti OLO, a.s. Bratislava.

• Filozofiou návrhu je vytvorenie nový skladový priestorov – kóji z prefabrikovaných betónových kvádrov, ktoré vytvoria fungujúci funkčný celok v zásade agregovaného do okolitej zástavby, ktorý by v sebe zahŕňal hlavne zložky uskladnenia zvážaného separovaného odpadu. Filozofia architektúry vychádza z mierky a potreby spoločnosti na dočasné uskladnenie.

• Z architektonického hľadiska je riešenie danej lokality plne vychádzajúce z požiadaviek investora pre rozšírenie skladovacích kapacít spoločnosti.

Riešenie infraštruktúry z hľadiska pobytu osôb so zníženou schopnosťou pohybu.

• Objekty sú navrhnuté v súlade s vyhláškou č. 532/2002 Z.z. - Vyhláška Ministerstva životného prostredia Slovenskej republiky z 8. júla 2002, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

Nakoľko sa jedná o uzavretú prevádzku spoločnosti pre spracovanie odpadov, a manipulácia s odpadmi je výlučne za pomoci mechanizmov, prítomnosť akejkoľvek osoby v čase prevádzky je neprípustné. Z tohto dôvodu pre rekonštrukciu spevnenej plochy a skladových kojí sa bezbariérový prístup nerieši ako prioritná zložka.

• Objekty sú navrhované v súlade s vyhláškou 34/2020 Z. z. – Vyhláška Ministerstva dopravy a výstavby Slovenskej republiky z 18. februára 2020, ktorou sa mení a dopĺňa vyhláška Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie

Zdôvodnenie stavby:

Cieľom rozšírenia skladovacích priestorov je zväčšenie úložných kapacít pre uskladnenie separovaného odpadu pred ďalším spracovaním. Navrhované skladové priestory budú riešené ako vnútro-areálové priestory, pričom budú zadelené pracovníkmi na ďalšie spracovanie.

## **2.2 DOKUMENTÁCIA JE VYPRACOVANÁ V SÚLADE SO ZÁKONOM :**

* Zákon č.50/1976 Zb. o územnom plánovaní a stavenom poriadku (stavebný zákon), v znení neskorších predpisov.
* Nariadenie vlády č.391/2006 Z.z. o minimálnych bezpečnostných a zdravotných požiadavkách na pracovisko.
* Počas výstavby je potrebné dodržiavať všeobecné požiadavky bezpečnosti pri práci podľa vyhlášky Slovenského úradu bezpečnosti práce č.59/1982 Zb., v znení neskorších predpisov, ktorou sa určujú základné požiadavky na zaistenie bezpečnosti práce a technických zariadení..
* Je potrebné aby práce vykonávali organizácie a firmy , ktoré majú na konkrétny druh práce oprávnenie. Je potrebné aby sa aj organizácie a realizačné firmy riadili znením nasledujúcich vyhlášok a nariadení :
* Zákon o bezpečnosti a ochrane zdravia pri práci - Zákon Národnej rady Slovenskej republiky č.124/2006 Z.z. v znení neskorších predpisov o bezpečnosti a ochrane zdravia pri práci .
* Vyhláška ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia č. 508/2009 Z.z.
* Vyhláška 549/2007 Z.z. o ochrane zdravia pred hlukom a vibráciami v znení neskorších predpisov.
* Nariadenie vlády č.391/2006 Z.z o minimálnych bezpečnostných a zdravotných požiadavkách na pracovisko.
* Vyhláška SÚBP a SBÚ č.374/1990 Zb. o bezpečnosti práce a technických zariadení pri stavebných prácach .
* Nariadenie č.161/2002 vlády SR , ktorým sa mení a dopĺňa Nariadenie vlády SR č.391/1999 Z.z. ., ktorým sa ustanovujú podrobnosti o technických požiadavkách na strojové zariadenia v znení nariadení vlády SR č. 475/2000 Z.z.
* Požiarna bezpečnosť stavby bola riešená v zmysle vyhl. MV SR č. 94/2004 Z.z. a STN 92 0201 - 1 až 4, vyhl. MV SR č. 699/2004 Z.z., vyhl. MV SR č. 285/2001 Z.z.

# **POPIS FUNKČNÉHO A TECHNICKÉHO RIEŠENIA**

Stavebný objekt SO 01 rieši areálovú komunikáciu a zároveň aj spevnenú plochu v areáli spoločnosti OLO.

Spevnená plocha je napojením na existujúcu komunikáciu CB povrchu na ktorú sa napája novo navrhovaná spevnená plocha. Táto plocha bude slúžiť na obsluhu navrhovaných kójí pre odkalisko odpadu. Spevnená plocha je vyspádovaná základným sklonom 2 % 5m od hrany existujúcej vozovky a opačným 2% rastúcim sklonom ku konštrukcii steny kójí. V osi sa tým pádom bude zhromažďovať dažďová voda – technické riešenie podľa požiadavky pri riešení PD. Vo zvolenej osi spevnenej plochy je navrhnutých 4 uličných vpustí s mrežou pre pojazd nákladných vozidiel (nim. D400),ktoré sú napojené na vnútorný systém dažďovej kanalizácie. Pri napojení na miestnu komunikáciu sa oddelí povrch žľabom dĺžky 11,5m a s mrežou pre pojazd NA (nim,D400) žľab bude odvedený do zelene. Vozovka je navrhnutá z cementobetónového krytu. Do existujúcej vozovky na ktorú sa napájame odporúčam kotvenie existujúcej a navrhovanej vozovky kotvami dĺ. 0,8m s priemerom min. 20mm. Samostatné riešenie kontrakčných a dilatačných celkov je potrebné riešiť v zmysle STN 736123- tj. každých 0,250M osadiť jednu kotvu aby dosky spolupôsobili a neklesali rohy dosiek voči sebe.. Samostatný kĺzny tŕn bude dĺžky 500mm priemeru 25mm. Najväčšia doska je v tomto prípade 5000x5000m. Pri stenách kójí sa vozovka nebude kotviť na nosné konštrukcie SO 02 (oporný múr).

Smerové a sklonové pomery:

Smerové vedenie spevnenej plochy je priame. Priečny sklon na plochách je 2,0 %.

Výškové vedenie kopíruje existujúcu niveletu komunikácie na ktorú sa napája.

Odvodnenie – je riešené priečnym a pozdĺžnym sklonom do dažďovej kanalizácie cez navrhované uličné vpusty.

Výkaz výmer spevnených plôch:

* Vozovka/spevnená plocha – rekonštrukcia vozovky BC = 1392 m2,

# **KONŠTRUKCIA VOZOVKY**

Konštrukcia vozovky je navrhnutá v nasledujúcom zložení:

Betónový kryt CBIII 230 mm STN 736123

Kamenivo spevnené cementom CBGM C8/10 200 mm STN EN 14557-1

Štrkodrvina fr.0/41,5 ŠD; 31,5 Gc 180 mm STN 73 6126

Spolu 610 mm

Priečny sklon vozovky je 2,0% minimálny sklon spevnenej plochy nesmie byť nižší ako 0,6%. Pláň musí byť zhutnená na Edef = 60MPa.

Spevnené plochy budú ohraničené pôvodnými konštrukciami vozoviek a navrhovaným oporným múrom. Medzi oporný múr a vozovku CB krytu navrhujem vložiť hobru alebo styrodur na od dilatovanie aby nevznikalo spolupôsobenie – škáru zaliať trvalo pružnou zálievkou. V okolí uličných vpustov a tam kde by dochádzalo k oslabeniu cementobetóbového krytu navrhujem umiestniť karirohož – najmä miesta s vysokou pravdepodobnosťou poruchy. Po odliati denného celku pri betoáži je potrebné zrealizovať podľa technologiského postupu kontrakčné škáry aby nedošlo ku vzniku nekontrolovaných thlín. Zhotovenie kontrakčných škár musí byť v súlade s STN 736123 a po zhotovení škár je potrebné tieto škáry ošetriť tesniacim prúžkom a trvalo pružnou zálievkou.

# **ZVLÁŠTNE POŽIADAVKY NA POSTUP STAVEBNÝCH PRÁC A ÚDRŽBU**

Na údržbu novovybudovaných spevnených plôch nebudú kladené zvláštne požiadavky. Po vybudovaní konštrukčných vrstiev vozovky bude treba dbať o jej celistvý povrch, prípadné porušenie krytu vzniknuté používaním vozovky je potrebné ihneď odstrániť, aby sa predišlo väčším škodám.

Vzhľadom na charakter stavebného pozemku je potrebné spevnené plochy budovať etapovito. Samotný plán organizácie výstavby a dopravy spracuje zhotoviteľ stavby po dohode s investorom, na základe svojich možností.

Keďže výstavba súvisí s inými stavebnými časťami, je nutné ich v rámci výstavby rešpektovať a je potrebné výstavbu týchto stavebných častí skoordinovať. Zvláštnu pozornosť je potrebné venovať existujúcim inžinierskym sieťam. Tie je potrebné pred začiatkom stavebných prác vytýčiť a rešpektovať ich vedenie. V prípade potreby je možné po dohode s príslušným správcom zrealizovať úpravu, ochranu alebo preložku inžinierskych sietí podľa príslušných STN a TP. V mieste inžinierskych sietí je potrebné výkopy realizovať ručne, aby nedošlo k ich porušeniu.

Pred začatím stavebných prác sa v prípade potreby osadí dočasné dopravné značenie. Zrealizuje sa úprava podložia na požadovanú únosnosť a následne sa zrealizujú inžinierske siete a násyp s konštrukčnými vrstvami. Pred zrealizovaním konštrukčných vrstiev vozovky sa všetky dotknuté armatúry inžinierskych sietí upravia do požadovanej výšky. Poškodené armatúry sa vymenia a upravia do požadovanej výšky vyplývajúcej z výškových pomerov novej vozovky. Všetky armatúry inžinierskych sietí musia vyhovovať triede zaťaženia D 400 kN.

## **7. CHARAKTERISTIKA A POPIS TECHNICKÉHO RIEŠENIA POZEMNEJ KOMUNIKÁCIE**

## **7.1 Z hľadiska starostlivosti o životné prostredie**

Počas výstavby sa vzhľadom na pohyb pracovných mechanizmov čiastočne zhorší životné prostredie a to z dôvodu zvýšenej prašnosti a hluku od stavebných mechanizmov. Spevnené plochy po ich vybudovaní nebudú mať nepriaznivý vplyv na životné prostredie.

## **7.2 Z hľadiska bezpečnosti cestnej premávky**

Časť stavby nebude mať nepriaznivý vplyv na bezpečnosť premávky počas prevádzky. Počas výstavby nebude obmedzená doprava na súvisiacich existujúcich komunikáciách.

## **7.3 Z hľadiska bezpečnosti a ochrany zdravia pri práci a prevádzky stavebných zariadení počas výstavby**

Počas realizácie stavby je potrebné dôsledne dodržiavať všetky bezpečnostné predpisy týkajúce sa ochrany zdravia pri práci. Bezpečnosť a ochranu zdravia pri práci je povinný zaistiť zhotoviteľ stavby.

Mimoriadnu pozornosť je potrebné venovať všetkým prácam v blízkosti podzemných a nadzemných vedení a tým predísť ich poškodeniu, resp. ublíženiu pracovníkov na zdraví. Všetky prekážky treba označiť, za zníženej viditeľnosti osvetliť.

Z bezpečnostných predpisov treba dodržiavať všetky platné predpisy v investičnej výstavbe, a to najmä vyhlášku MPSVR SR č. 147/2013 Z.z. o všeobecných požiadavkách na zaistenie bezpečnosti a ochrany zdravia pri stavebných prácach, ďalej Nariadenie vlády č. 396/2006 Z.z. o bezpečnosti a zdravotných požiadavkách na stavenisko a Vyhláška 374/90 Z.z. o bezpečnosti práce a technických zariadení pri stavebných prácach. Ďalej je nutné dodržiavať nasledovné zákony :

Zákon 124/2006 Z.z. o bezpečnosti a ochrane zdravia

Zákon 125/2006 Z.z. o inšpekcii práce

Zákon 355/2007 Z.z. o ochrane, postupe a rozvoji verejného zdravia

Nariadenie vlády č. 281/2006 Z.z. o minimálnych bezpečnostných a zdravotných požiadavkách pri práci s bremenami

Nariadenie vlády č. 391/2006 Z.z. o minimálnych bezpečnostných požiadavkách na pracovisku.  
Nariadenie vlády č. 392/2006 Z.z. o minimálnych bezpečnostných a zdravotných požiadavkách pri používaní pracovných prostriedkov.

Pre stavbu spracuje vybraný dodávateľ stavby projekt BOZP.

## 

## **7.4 Popis riešenia ochrany proti agresívnemu prostrediu**

V blízkosti objektu sa agresívne prostredie nenachádza.

# **BILANCIE HUMUSU A ZEMINY S UVEDENÍM MANIPULÁCIE S NIMI**

## **8.1. Zemné práce**

S odhumusovaním sa uvažuje iba v miestach výstavby novej konštrukcie vozovky. So zahumusovaním a zatrávnením sa uvažuje na upravených a novovzniknutých zelených plochách. Zahumusovanie bude v hrúbke 20 cm, ornica sa rovnomerne rozprestrie a plošne upraví. Na zatrávnenie sa použije trávny druh Kostrava červená (Festuca rubra).

Nakoľko sa spevnenými plochami napájame na jestvujúce konštrukcie, je potrebné v danom mieste vykonať plynulé napojenie konštrukcie vozoviek. Aby bolo zabezpečené plynulé a bezproblémové napojenie spevnených plôch z betónovej dlažby na jestvujúcu komunikáciu, zrealizuje sa napojenie pomocou preplátovania konštrukčných vrstiev asfaltobetónového krytu na šírku 1,0 m. Konštrukcia je vykreslená v prílohe č.4– Vzorový priečny rez. Nevhodný vybúraný materiál bude odvezený na skládku TKO.

Podložie násypu sa zhutní na 102% PS. Upravované časti okolia budú po ukončení stavebných prác upravené do pôvodného stavu a zatrávnené.

## **8.2 Odstránenie stromov a kríkov**

S odstránením kríkov a stromov sa neuvažuje.

## **Zvláštne požiadavky na postup demolačných prác**

Pred začiatkom demolačných prác častí existujúcich spevnených plôch je potrebné, aby užívateľ zabezpečil u oprávnenej osoby na zmluvnom základe oddelené triedenie a zhromažďovanie jednotlivých druhov odpadov, ktoré môžu vznikať pri uvedenej činnosti. Predmetné vozovky z hľadiska látkového zloženia môžu pozostávať z nasledovných materiálov najmä: obaľované kamenivo, betón, zemina a kamenivo. Zloženie konštrukčných vrstiev existujúcej cesty a spevnených plôch sú odhadované a môžu sa líšiť. Stavebná betónová suť a odstraňovaný materiál z predmetných vozoviek môže byť lokálne značne znečistený najmä ropnými látkami (v prípade havárie stavebného mechanizmu).

V zmysle vyhlášky MŽP č. 365/2015 Z. z. ktorou sa ustanovuje Katalóg odpadov v znení neskorších predpisov sú produkované odpady zaradené do nasledovnej tabuľky:

|  |  |  |
| --- | --- | --- |
| KATALÓGOVÉ ČISLO | NÁZOV ODPADU | KATEGÓRIA ODPADU |
| 17 01 01 | Betón | O |
| 17 03 02 | Bitúmenové zmesi iné ako uvedené v 170301 | O |
| 17 05 03 | Zemina a kamenivo obsahujúce NL  (len v prípade havárie stavieb. mechanizmu) | N |
| 17 05 04 | Zemina a kamenivo iné ako uvedené v 170503 | O |
| 17 05 05 | Výkopová zemina obsahujúce nebezpečné látky (len v prípade havárie stavieb. mechanizmu) | N |
| 17 05 06 | Výkopová zemina iná ako uvedená v 170505 | O |
| 17 09 03 | Iné odpady zo stavieb a demolácií vrátane zmiešaných odpadov obsahujúce nebezpečné odpady (len v prípade havárie stavieb. mechanizmu) | N |
| 17 09 04 | Zmiešané odpady zo stavieb a demolácii iné ako uvedené v 170901, 170902 a 170909 | O |

# **RÔZNE**

Zvláštnu pozornosť je potrebné venovať existujúcim inžinierskym sieťam. Tie je potrebné pred začiatkom stavebných prác vytýčiť a rešpektovať ich vedenie. V prípade potreby je možné po dohode s príslušným správcom a vlastníkom, zrealizovať úpravu alebo preložku inžinierskych sietí podľa príslušných STN a TP.

Počas výstavby je potrebné zabezpečiť pohyb vozidiel na jestvujúcich komunikáciách.

# **ORGANIZÁCIA DOPRAVY POČAS VÝSTAVBY**

Stavenisko je nutne v zmysle vyhlášky 30/2020 o dopravnom značení označiť príslušnými dopravnými značkami. Umiestnenie, počet a druh dopravných značiek je nutné riešiť v minimálnom rozsahu ako určuje predpis pre označovanie dočasných pracovných miest pri komunikáciách a to TP 069 „Použitie dopravných značiek a dopravných zariadení na označovanie pracovných miest“. Dopravné značky sa budú celý čas na svojom mieste neporušené . V prípade zníženej viditeľnosti je stavebník povinný zabezpečiť ich viditeľnosť dodatočným osvetlením. Organizáciu dopravy počas výstavby predloží stavebník po výbere zhotoviteľa, ktorý určí aj podrobný plán organizácie výstavby. Ten vypracuje podrobný plán organizácie dopravy počas výstavby na základe aktuálnej potreby a aktuálnej dopravnej situácie. Stavebník zabezpečí odsúhlasenie organizácie dopravy počas výstavby príslušným DI 30 dní pred realizáciou prípadnej zmeny/úpravy organizácie dopravy (realizácie dočasného DZ). Realizácia stavby nepredpokladá nutnosť dopravných obmedzení v území.

# **11.** **POŽIADAVKY Z HĽADISKA BEZPEČNOSTI A OCHRANY ZDRAVIA PRI PRÁCI**

Počas realizácie stavebných prác sú pracovníci povinní :

Na všetky prístupy k stavenisku umiestniť výstražné tabule o zákaze vstupu nepovolaným osobám. Výkopová ryha musí byť provizórne oplotená

Pracovníci musia dodržiavať podmienky bezpečnosti pri práci. Pri jestvujúcich podzemných vedeniach budú práce vykonávané ručným výkopom. Zo strany stavebníka a zhotoviteľa musí byť určený pracovník zodpovedný za bezpečnosť.

Počas celej realizácie stavebných prác je nutné dodržiavať nariadenie vlády Slovenskej republiky č. 510/2001 Z.z. o minimálnych bezpečnostných a zdravotných požiadavkách na stavenisku, vyhlášku SÚBP a SBÚ a vyhlášku 147/2013 Z.z..

# **14. Záver**

Inžinierske siete sa môžu nachádzať v záujmovom území. Pred začatím stavebných prác je stavebník povinný zabezpečiť vytýčenie inž. sietí ich správcami polohovo aj hĺbkovo. Pri výkopových prácach treba tieto robiť opatrne, prípadne aj ručne tak, aby nedošlo k ich poškodeniu. Zhotoviteľ musí prispôsobiť technológiu výstavby a zhutňovacích prác ochrane existujúcich vedení IS a zabrániť pojazďovaniu obnaženej pláne so zoslabeným krytím vedení IS. V prípade pojazďovania je nutné tieto siete ochrániť! Pri stavebných prácach je nutné postupovať v súlade s platnými technickými predpismi, STN, požiadavkami a podmienkami správcov IS. Takisto bude nutné zabezpečiť stabilitu a neporušenosť vytyčovacieho polygónového bodu (ak na stavbe je umiestnený). Je bezpodmienečne nutné zabezpečiť stabilitu jednotlivých svahov ako aj celého územia a stavebné jamy a zárezy zabezpečiť aj pažením. Stabilita a ich bezpečnosť musí byť zabezpečená v každej fáze výstavby! Zemné práce je nutné vykonávať v súlade s STN 73 3050.

Počas realizácie stavby je potrebné dôsledne dodržiavať všetky bezpečnostné predpisy týkajúce sa ochrany zdravia pri práci. Bezpečnosť a ochranu zdravia pri práci je povinný zaistiť zhotoviteľ stavby.

Mimoriadnu pozornosť je potrebné venovať všetkým prácam v blízkosti podzemných a nadzemných vedení, a tým predísť ich poškodeniu, resp. ublíženiu pracovníkov na zdraví. Všetky prekážky treba označiť a za zníženej viditeľnosti osvetliť.

Z bezpečnostných predpisov treba dodržiavať všetky platné predpisy v investičnej výstavbe, a to najmä Nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a Vyhlášku Slovenského úradu bezpečnosti práce a Slovenského banského úradu č. 374/1990 Z. z. o bezpečnosti práce a technických zariadení pri stavebných prácach.

Pri realizácii stavebných prác je nutné zabezpečiť dobrý technický stav vozového parku ako aj disciplínu aby nedošlo k úniku ropných látok do terénu.

V Jelke 03/2023

Vypracoval: Ing. František Tóth